Publication: Magyar Közlöny
Issue: MK-2000-105 (Year: 2000, Number: 105)
Era: 1990-2004
Section: a 29/2000. (X. 27.) BM rendelethez
Paragraph Index: 172

3. példányát az Országos Választási Iroda részére megküldi. 7.4. Amennyiben kifogás érkezik, az összesítő jegyzőkönyv 2. és 3. példányát és a kifogással érintett szavazóköri jegyzőkönyvek 1. és 2. példányait a kifogással együtt legkésőbb a kifogás benyújtására nyitva álló határidő lejártát követő napon 12.00 óráig az Országos Választási Irodához szállítja. A jogorvoslat jogerős elbírálását követően fogadja az összesítő jegyzőkönyv 2., valamint a szavazóköri jegyzőkönyvek 1. és 2. példányait. 7.5. A jogorvoslat kezdeményezését és jogerős eredményét az összesítő jegyzőkönyv 1. példányán rögzíti. Amennyiben a kifogást elbíráló jogerős döntés a szavazóköri eredmény megállapítását módosítja, az érintett szavazóköri jegyzőkönyv 2. példányát a helyi választási irodához, ellenkező esetben az országgyűlési egyéni választókerületi választási irodához továbbítja. 7.6. A jogorvoslat kezdeményezését és jogerős eredményét — a jogorvoslati eljárás befejeződését követően az érintett jegyzőkönyvek Országos Választási Irodától visszakapott példányai alapján — a számítógépes rendszerbe is be kell vinni. 7.7. Az összesítő jegyzőkönyv és a szavazóköri jegyzőkönyvek 1. példányát 90 nap, illetve kifogás esetén — a 90 napot meghaladó elbírálást követően — az ügy jogerős lezárás után átadja a megyei levéltárnak, az összesítő jegyzőkönyv 2. példányát irattározza.

Source: https://magyarkozlony.hu/hivatalos-lapok/f031b02a33cffddfd4484218dba49bafa2581e97/dokumentumok/73d67500888f95e8d7c6253a64610671e7aec56a/letoltes